އެމްޕީއެލްގެ ގިނަ ޚިދުމަތްތައް އޮޓޮމޭޓް ކުރަނީ އެމްޕީއެލްގެ ގިނަ ޚިދުމަތްތައް އޮޓޮމޭޓް ކުރަނީ\nއެމްޕީއެލްގެ ގިނަ ޚިދުމަތްތައް އޮޓޮމޭޓް ކުރަނީ\nމާލޭ ވިޔަފާރި ބަނދަރު، ފޮޓޯ- އެމްޕީއެލް\nއެމްޕީއެލްގެ އީއާރްޕީ ސޮފްޓްވެއަރ އަޕްޑޭޓްކޮށް އަމިއްލައަށް މިހާރު ކުރަންޖެހޭ ގިނަ މަސައްކަތް އޮޓޮމޭޓް ކުރުމަށް މަސައްކަތް ކުރަމުންދާކަމަށް އެކުންފުނިން ވިދާޅުވެއްޖެއެވެ.\nއެމްޕީއެލްއިން މިހާތަނަށް ބޭނުން ކުރަމުންއައި އެންޓަޕްރައިޒް ރިސޯސް ޕްލޭނިންގް (އީއާރްޕީ) ސްފްޓްވެއަރ، އޮރަކަލް ކުންފުނީގެ ފިއުޝަން ކްލައުޑު (އީއާރްޕީ) ސޮފްޓްވެއަރއަށް ބަދަލުކޮށްފައި ވާކަން އެކުންފުނިން ވަނީ ހާމަކުރައްވާފަވެ. މިއާއެކު ގިނަ ޚިދުމަތްތަކުގެ ސްޕީޑް އަވަސްވެ، ޚަރަދުގެގޮތުން ކުންފުންޏަށް ލުއިތަކެއް ލިބިގެންދާނެކަމަށް އެކުންފުނިން ވިދާޅުވެއެވެ.\nއޮރަކަލް ސޮފްޓްވެއަރ ބޭނުން ކުރަން ފެށުމާގުޅޭގޮތުން ކުންފުނީގެ ސީއީއޯ ޝާހިދު ޢަލީ، ވިދާޅުވީ މެނުއަލްކޮށް މިހާރު ދެމުންއަންނަ ގިނަ ޚިދުމަތްތައް އޮޓޮމޭޓްވެ ޚިދުމަތުގެ ފެންވަރު ރަނގަޅުވެގެން އަންނާނެ ކަމަށެވެ.\nޕޯޓްތަކާއެކު މަސައްކަތް ކުރުމުގެ ތަޖުރިބާ ލިބިފައިވާ އޮރަކަލް ސޮފްޓްވެއާރ ބޭނުން ކުރަން ފެށުމާއެކު ގިނަ ލުއިފަސޭހަތަކެއް ލިބިގެން ދާނެކަމަށް އެކުންފުނިން ފާހަގަ ކުރައްވައެވެ. މިހާތަނަށް ބޭނުން ކުރަމުން އަންނަ ސޮފްޓްވެއަރ އަކީ މެއިންޓެއިން ކުރުމަށް އުނދަގޫ ސޮފްޓްވެއަރއެއް ކަމަށާ، ބަދަލެއް ގެންނަން ޖެހުނަސް އެމަސައްކަތް ކުރަން އުނދަގޫ ސޮފްޓްވެއަރއެއް ކަން އެކުންފުނިން ފާހަގަ ކުރައްވައެވެ.\nނަމަވެސް އޮރަކަލް ކުންފުނީގެ ސޮފްޓްވެއާއި އެކު، ކޮންމެ 90 ދުވަހުން އާ ފީޗާސްތަށް ލިބޭނެކަމަށް އެމްޕީއެލް އިން ފާހަގަ ކުރައްވައެވެ. މި ސޮފްޓްވެއަރ ލައިވް ކުރެވި އެންމެ ފުރިހަމައަށް ބޭނުން ކުރެވެން ފަށާނީ އަންނަ އަހަރުގެ ކުރީކޮޅު ކަމަށް އެމްޕީއެލްއިން ވިދާޅުވެއެވެ.


ޏ. އަތޮޅު ހޮސްޕިޓަލް\nމި ހޮސްޕިޓަލުގައި މަސައްކަތްކުރުމަށް ޝައުޤުވެރިވާ ފަރާތްތަކަށް މަރުޙަބާ ކިޔަމެވެ. މި ވަޒީފާއަށް ބޭނުންވަނީ، މަސައްކަތަށް ޝައުޤުވެރިކަންހުރި، ޤާބިލް މީހެކެވެ.\nމަޤާމުގެ ކްލެސިފިކޭޝަން: ސީނިއަރ އޮފިސަރ ގްރޭޑް2\nއެޑްމިން އެންޑް ޕްލޭނިންގ\nޏ. އަތޮޅު ހޮސްޕިޓަލް، ފުވައްމުލައް\n1- އިދާރީ އެންމެހައި ކަންތައްތައް ރާވައި ހިންގައި ބެލެހެއްޓުން.\n2- ޑްރައިވަރުންނާއި، ވޮޗަރުންގެ ޑިއުޓީ ތައްޔާރުކުރުމާއި، އެ މުވައްޒަފުންގެ ސްޕަވައިޒްކުރުން.\n3- ހޮސްޕިޓަލުގެ ވެހިކަލްތަކުގެ ރަޖިސްޓަރީ ބެލެހެއްޓުމާއި، ފީއާއި އިންސުއަރެންސް ފަދަ އެއްޗެހި ބަޖެޓް ސެކްޝަނަށް ރިކުއެސްޓްކޮށް ފީތައް ދެއްކުން.\n4- އޮފީހަށް ލިބޭ ސިޓީ މެސެޖު ފަދަ ލިޔުންތަކަށް ޖަވާބު ފޮނުވުމާއި، އެހެނިހެން ކަންތައް ރާވައި ހިންގުން.\n5- ހޮސްޕިޓަލަށް އަންނަ މެހުމާނުންނާއި އެހެނިހެން ޢިއްޒަތްތެރިންނަށް މަރުޙަބާކިޔުމާއި، އެކޮމޮޑޭޝަނާއި، ފުޑާއި، ޓްރާންސްޕޯޓް ހަމަޖެއްސުން.\n6- އޮފީސް ހުޅުވައި ލެއްޕުމުގެ ކަންތައް އިންތިޒާމްކޮށް ހިންގައި ބެލެހެއްޓުން.\n7- ހޮސްޕިޓަލަށް ގަނެވޭ ތަކެއްޗާއި، ހިންގާ ޕްރޮޖެކްޓްތަކާއި، ހޮސްޕިޓަލަށް ކުއްޔަށް ތަންތަން ހިފުމަށް އިޢުލާންކުރުމާއި، މަޢުލޫމާތު ތައްޔާރުކޮށް، މަޢުލޫމާތު ދިނުމާއި، ބިޑް ބަލައިގަނެ، އެގްރީމަންޓް ހެދުމާއި، މިކަމާ ގުޅޭ އެހެނިހެން ކަންތައްތައް ރާވައި ހިންގުން.\n8- ހޮސްޕިޓަލާއި އެހެނިހެން ފަރާތްތަކާ ވެފައިވާ އެއްބަސްވުންތައް، އެއްބަސްވުމާ އެއްގޮތަކަށް ހިނގާތޯ ބަލައި، އިދާރީގޮތުން ކުރަންޖެހޭ އެންމެހައި މަސައްކަތް ކުރުން.\n9- އިދާރިގޮތުން ހޮސްޕިޓަލް ހިންގަވަން ހުންނަވާ ބޭފުޅަކަށް އެހީތެރިވެދިނުން.\n1- ހިއުމަން ރިސޯސް މެނޭޖްމަންޓް، ހެލްތް ސާރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމަންޓް ލޯ، ޕަބްލިކް ރިލޭޝަން، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުމާއެކު، ހިއުމަން ރިސޯސް މެނޭޖްމަންޓް، ހެލްތް ސަރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމަންޓް ލޯ، ޕަބްލިކް ރިލޭޝަން، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓުގެ ދާއިރާއެއްގައި4އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\n2- ހިއުމަން ރިސޯސް މެނޭޖްމަންޓް، ހެލްތް ސަރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމަންޓް ލޯ، ޕަބްލިކް ރިލޭޝަން، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓް ގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލްކޮށްފައިވުމާއެކު، ހިއުމަން ރިސޯސް މެނޭޖްމަންޓް، ހެލްތް ސަރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމަންޓް ލޯ، ޕަބްލިކް ރިލޭޝަން، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\n3- ހިއުމަން ރިސޯސް މެނޭޖްމަންޓް، ހެލްތް ސާރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމަންޓް ލޯ، ޕަބްލިކް ރިލޭޝަން، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 6ގެ ސަނަދެއް ހާސިލްކޮށްފައިވުން. ނުވަތަ؛\n4- ހިއުމަން ރިސޯސް މެނޭޖްމަންޓް، ހެލްތް ސާރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމަންޓް ލޯ، ޕަބްލިކް ރިލޭޝަން، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް5ގެ ސަނަދެއްް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nސިވިލް ސަރވިސްގެ ވަޒީފާއަށް އެދޭ ފޯމް (ވަޒީފާއަށް އެދޭ ފޯމް މި މި ހޮސްޕިޓަލުގެ އޮފީހުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން ޑައުންލޯޑް ކުރެވޭނެއެވެ.)\nސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\nވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީން ދެނެގަތުމަށް ބޭނުންވާ ލިޔުންތައް. (އެކްރެޑިޓްކޮށްފައިވާ ސެޓްފިކެޓްގެ ނުވަތަ ކޯސް ފުރިހަމަކުރިކަމުގެ ލިޔުމާއެކު، ކޯހުން ލިބޭ ސެޓްފިކެޓް ވަކިފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\nމަސައްކަތުގެ ތަޖުރިބާ ދެނެގަތުން، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ.\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނާނެ، ލިޔެފައިވާ ލިޔުންތައް ކިޔަން ކިޔަން އެނގޭފަދަ ކޮޕީއެއް.\nވަޒީފާއަށް އެދޭ ފަރާތުގެ ވަނަވަރު (ވަޒީފާއަށްއެދޭ ފޯމާއެކު އެޓޭޗްކުރެވިފައިވާ ނަމޫނާއާ އެއްގޮތަށް ތައްޔާރުކޮށްފައިވާ ސީވީ)\n2015 ޖުލައި 13 ވާ ހޯމަ ދުވަހުގެ 13:30 ގެ ކުރިން ޏ. އަތޮޅު ހޮސްޕިޓަލަށް.\nއިންޓަރވިއު އޮންނާނެ ތާރީޚާއި ތަން\n2015 ވަނަ އަހަރުގެ ޖުލައި މަހުގައި، ޏ. އަތޮޅު ހޮސްޕިޓަލުގައި.\nނޯޓް: މި ވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައިގެން 10 ފަރާތެއް ޝޯޓްލިސްޓް ކުރެވޭނެއެވެ.\nމަޢުލޫމާތު ސާފުކުރަން ގުޅާނެ ނަންބަރަކީ 6861860 އެވެ.\n15 ރަމަޟާން 1436\n02 ޖުލައި 2015\nޕަބްލިޝްކުރި ތާރީޚު: 11 ޖުލައި 2015\nޕަބްލިޝްކުރި ގަޑި: 1713\nސުންގަޑި: 13 ޖުލައި 2015 1330


Muhimmu mauloomathu thakeh haamakuumah Maru Commission ge noosveringe bahdhaluvumeh ahnna hafthaagai! | Jazeera\tމަރު ކޮމިޝަނުން މުހިންމު މައުލޫމާތުތަކެއް ހިއްސާކުރަނީ! - Jazeera\nމުހިންމު މައުލޫމާތުތަކެއް ހާމަކުރުމަށް އަންނަ ހަފްތާގައި މަރު ކޮމިޝަންގެ ނޫސްވެރިންގެ ބައްދަލުވުމެއް!\nޖަވިޔަނި February 4, 2021 276 views0\nމުހިންމު މައުލޫމާތުތަކެއް ހާމަކުރުމަށް އަންނަ ހަފްތާގައި މަރު ކޮމިޝަނުން ނޫސްވެރިންގެ ބައްދަލުވުމެއް ބޭއްވުމަށް ތައްޔާރުވަމުން އަންނަކަން ޖަޒީރާއަށް އެނގިއްޖެއެވެ.\nއިތުބާރު ހުރި މަސްދަރަކުން ޖަޒީރާއަށް މައުލޫމާތުދިން ގޮތުގައި، ކޮމިޝަނުގެ މަސައްކަތްތައް ކޮވިޑްގެ ލުއިތަކާއި އެކު އަތޮޅުތެރޭގައިވެސް ކުރިޔަށް ގެންގޮސްފައިވެއެވެ. އެގޮތުން، ރަށްރަށުގައި ކޮމިޝަނުން ބަލަމުންދާ މައްސަލަތަކާއި ގުޅިގެން މީހުން އިންޓަވިއު ކުރުމުގެ މަރުހަލާތައް ހަލުވި ސްޕީޑްގައި ކުރިޔަށް ގެންގޮސްފައިވާއިރު މި މަސައްކަތް އަދިވެސް ނުނިމެއެވެ. ނަމަވެސް ގިނަ މައްސަލަތަކަށް އިތުރު އަލިމަގެއް ފެނިފައިވާކަމަށް މައުލޫމާތު ލިބެއެވެ.\nކޮވިޑްގެ ތިންވަނަ ރާޅާއެކު އަނެއްކާވެސް ރަށްރަށަށް ގޮސް އިންޓަވިއުތައް ނެގުމުގައި ދަތިތަކެއް ދިމާވިނަމަވެސް މަސައްކަތް ހުއްޓުމެއްނެތި ކުރިޔަށް ގެންދާނެކަމަށާއި ފައިނަލް ރިޕޯޓުތައް ނެރެވޭނެ ސީދާ ތާރީހެއް އަދިވެސް ނޭނެގޭކަމަށް މައުލޫމާތު ލިބެއެވެ.\nއަނިޔާވެރިކޮށް މަރާލެވުނު ފަރާތްތަކާއި ގެއްލުވާލާފައިވާ ފަރާތްތަކަށް އިންސާފު ހޯދައިދިނުމަށް ރައީސް ވެވަޑައިގެންނެވި ވައުދުގެ ތެރެއިން އެކުލަވާލެވުނު މި ކޮމިޝަނުން ބަލަމުންދާ މައްސަލަތައް ބެލުމަށް ބޭރުގެ އިންވެސްޓިގޭޓަރަކުވެސް މިހާރުވަނީ ރާއްޖެ ގެނެސްފައެވެ.\nމަރު ކޮމިޝަނުން މުހިންމު މައުލޫމާތުތަކެއް ހިއްސާކުރަނީ!


HEYRIYA: Fuvahmulakuge Ala Gasthah Nethi Higaidhaane Kamuge Biru! - Vaguthu\nފުވައްމުލައް އަލަ ދަނޑުތަކަށް ދިމާވެގެން އުޅޭ މައްސަލައަށް ހައްލެއް ނުލިބި އެތައް ދުވަހެއް - ވަގުތު އިމޭޖްސް: އިބްރާހިމް ޝާބިލް\n(ފުވައްމުލައް ސިޓީ) އިންސާނުން ވެސް ބަލިވާހެން ގަސްގާހާއި ގެހި ވެސް ބަލިވެއެވެ. އަޅާލުމާއި ލޯބި ބޭނުން ވެއެވެ. އޯގާތެރިކަމުގެ އަތަކުން އެ ގަސްތަކަށް އެންމެ ބޭނުންވާ ކާނާ ލިބެން ބޭނުންވެއެވެ. ނަމަވެސް ބައެއް ގަސްތަކަށް ޖެހޭ ބައްޔަކީ ހޯދަން އުނދަގޫވެ، ފަރުވާ ކުރެވެން ނެތް ބައްޔަކަށް ވާ ހިސާބަށް ދެއެވެ. ގަސް ގަހަށް ޖެހޭ ބަލިތަކާ ހެދި ބައެއް މީހުން ވަރަށް ބޮޑަށް މާޔޫސް ވެއެވެ. ހައްލެއް ނުލިބޭތީއެވެ.\nހައްލު ހޯދަން ކަމާބެހޭ ދާއިރާތަކުގައި އުޅޭ ފަރާތްތަކުން މަސައްކަތް ކުރާ ތަން ނުފެންނާތީ ވަކިން ބޮޑަށް ވަނީ މާޔޫސްވެފައެވެ. މިފަދަ މައްސަލަތަކުގައި ހާއްސަކޮށް ދަނޑުވެރިންގެ މޫނު މަތިން ފެނިގެން ދަނީ ހިތާމަވެރި ކުލަވަރުތަކެވެ. އެތައް ހަރަދެއްކޮށްގެން ހައްދާ އެއްޗެހި ނެތި ގޮސްދާނެ ކަމުގެ ބިރުވެރިކަން އޮތަތީއެވެ. ފުވައްމުލަކުގެ ދަނޑުވެރިންގެ މޫނުތަކުން ވެސް ފެންނަނީ އުފާވެރި މަންޒަރެއް ނޫނެވެ.\nޏ. ފުވައްމުލަކުގެ ދަނޑުވެރިން އެންމެ ގިނަ އިން ހައްދާ އެއް ބާވަތަކީ އޮޅު އަލައެވެ.\nމިހާރު މިރަށުގައި އޮޅުއަލަ ހައްދާ މީހުންނަށް ދިމާވެގެން އުޅެނީ މިފަދަ ފަރުވާއެއް ނުލިބިވާ މައްސަލައެކެވެ. މައްސަލަ ދިމާވެގެން އުޅޭތާ މިހާރު ފަސް އަހަރުވެއްޖެއެވެ. މިކަމުގައި އެކަށީގެންވާ ފަރުވާއެއް ނުލިބި ކުއްލިއަކަށް އޮޅުގައި ހުންނަ ގަސްތައް މަރުވަނީއެވެ.\nމި ރަށުގައި ދަނޑުވެރިކަމުގައި ގިނަ ދުވަސްވީ އަދި އެ ދާއިރާއިން ތައުލީމް ވެސް ހާސިލްކޮށްފައިވާ އިބްރާހިމް ރަޝީދު އަހުމަދު، 63، ބުނާ ގޮތުގައި، އޭނާގެ ތަޖުރިބާއަށް ބަލާ އިރު، މިއި ފަންގަސްގެ ކަމެއް ކަމަށެވެ. އަދި މިކަމަށް ހައްލެއް ލިބޭނީ ފަންގިސައިޑެއް ލިބިގެން ކަމަށް ބުންޏެވެ.\nފުވައްމުލައް އަލަ ދަނޑުތައް - ވަގުތު އިމޭޖްސް: އިބްރާހިމް ޝާބިލް\n"އަޅުގަނޑުގެ ހައްލަކީ ރަނގަޅު ފަންގިސައިޑެއް ހޯދަންވީ، ނޫނީ އަލައިގެ އާއިލާގެ ހުރިހާ އެއްޗެއް މި ރަށުން ހުސް ކުރަންވީ، ހުސްކޮށްފައި އަހަރެއްހާ ދުވަސް ވާއިރު ބިންގަނޑުގައި ހުންނަ ފަންގަސްތައް ފިލާނެ، އަލުން ވެރައިޓީ ގެނެސް ހެއްދީމަ ހީވޭ ރަނގަޅުވާނެ ހެން،" އިބްރާހިމް ރަޝީދު ބުންޏެވެ.\nމިރަށަކީ އަލަ ހެއްދުމުގައި މަޝްހޫރުކަން ލިބިފައިވާ ރަށަކަށްވާ އިރު، މިރަށުގައި އެތައް ވައްތަރެއްގެ އަލަ ހައްދާކަން ވެސް ފާހަގަކުރެވެއެވެ. މީގެތެރޭގައި ކެމްބޯޑިއާ އަލަ، މިސްރު އަލަ، ޔުގެންޑާ އަލަ ފަދަ އަލަ ގަސްތައް މިރަށުގައި ހައްދައެވެ. ނަމަވެސް މިއީ ސީދާ އެ ގައުމުތަކުން ގެނެސްގެން ހައްދާފައި ހުރި އެއްޗެހިކަން ސާފެއްނުވެއެވެ.\nމިގޮތަށް ނަން ދީފައި ހުންނަ ގަސްތަކުގެ ފަތްތައް ތަފާތުވުމާއި އަލަނާސިއިންނާއި ރަހައިން ވެސް ތަފާތު ފެނެއެވެ. އަދި މި ހުރިހާ އެއްޗެއްވެސް މީރުވެފައި ވިކެއެވެ. އަދި ޑިމާންޑްވެސް އެހާ ބޮޑެވެ.\nމިރަށުގައި އާއްމުކޮށް އަލަ ކިލޯއެއްގެ އަގު އުޅެނީ 40ރ ގައެވެ.\nއިބްރާހިމް ރަޝީދު ބުނީ، އަލަ ގަސްތަކަށް ދިމާވެފައިވާ މައްސަލައާ ގުޅޭގޮތުން ފިޝަރީޒް މިނިސްޓްރީއާ ވާހަކަ ދެކެވިގެން ދިޔަ ކަމަށެވެ. އަދި އެކަމާ ގުޅިގެން މިނިސްޓްރީން ކައުންސިލް އިދާރާއާ ގުޅިގެން ބައްދަލުވުމެއް ބޭއްވި ކަަމަށްވެއެވެ.\nއަލަ ގަސްތަކަށް ދިމާވި މައްސަލައިގެ އިތުރު ތަަފްސީލު ދެމުން އޭނާ ބުނި ގޮތުގައި، ފުރަތަމަ އަލަ ގަސްތަކުގެ ފަތްތަކުގައި ޖަހަނީ ފޮޅެއް ކަހަލަ އެެއްޗެކެވެ. އޭގެ ފަހުން ފެންނަނީ ފަތްތައް އަނދަމުންދާ ތަނެވެ.\n"އެ އެއްޗެހި ކޮށާފައި ނަގާފައި، އަލުން ޖެހިޔަސް ހައްލެއް ނުވާނެތާ، އޭގެ އަސްލު ނައްތާނުލެވޭ ކަމުގައިވާނަމަ" އިބްރާހިމް ރަޝީދު ކިޔައިދިނެވެ.\nއިބްރާހިމް ރަޝީދު ފާހަގަކުރާ އެ ފަންގަސް ކިބައިން ސަލާމަތް ވުމަށް ގިނަބަޔަކު ބޭނުން ކުރަމުންދަނީ އަޅިއެވެ. އެކަމަކު މިއީ ދާއިމީ ހައްލެއް ނޫނެވެ. އެ މީހުން އެ ތިބެނީ ގަސްތައް މިއަދުވެސް މަރުވެދާނެ ކަމުގެ ބިރުވެރިކަމުގައެވެ.\n"މިގޮތަށް އަޅި ޖެހީމަ ތަންކޮޅެއް ރަނގަޅުވޭ... އެކަމަކު މިއީ ދެން ދާއިމީ ހައްލަކަށް ނުވާނެ ދޯ".\nފުވައްމުލަކުގެ ސަގާފަތަކީ މެހްމާންދާރީ އާއި ހިނިތުންވުން!\nފެބުރުއަރީ 6, 2021 16:58\nވާ ގޮތެއް ބަލަން ހައިޑްރިޖަން ޕެރޮއިސައިޑްhydrogen peroxide ފެނާ އެއްކޮފަ އަޅާލަންވިނު؟؟


Majlis majority nulibijjenama dhaanee baghaavaathaa dhimaalah: Nasheed | Mihaaru\nކުރިން ބޭއްވި ޖަލްސާއެއް ނަޝީދު ވާހަކަފުޅު ދައްކަވަނީ: އެމްޑީޕީއަށް މަޖިލީހުގެ މެޖޯރިޓީ ދޭންޖެހޭ ކަމަށް ވިދާޅުވި.---ފޮޓޯ: ނިޝާން އަލީ/މިހާރު\nމަޖިލިސް މެޖޯރިޓީ ނުލިބިއްޖެ ނަމަ ދާނީ ބަޣާވާތާ ދިމާލަށް: ނަޝީދު\n03 މާޗް 2019 - 18:36 33 comments\nއަންނަ މަހު ބާއްވާ ރައްޔިތުންގެ މަޖިލީހުގެ އިންތިޚާބުގައި އެމްޑީޕީ އަށް މެޖޯރިޓީ ނުލިބިއްޖެ ނަމަ އަނެއްކާ ވެސް ދާނީ ބަޣާވާތާ ދިމާލަށް ކަމަށް ކުރީގެ ރައީސް މުހައްމަދު ނަޝީދު ރޭ ވިދާޅުވެއްޖެ އެވެ.\nއެމްޑީޕީގެ ޓިކެޓުގައި ބާރަށު ދާއިރާއަށް ކުރިމަތިލައްވާ އެ ޕާޓީގެ ޑެޕިއުޓީ ޗެއާޕާސަން އަހުމަދު އަބްދުﷲގެ ކެމްޕެއިން ފެށުމުގެ ރަސްމިއްޔާތުގައި ވާހަކަފުޅު ދައްކަވަމުން ނަޝީދު ވިދާޅުވީ އެމްޑީޕީއަށް ދެ ވަނަ ފަހަރަށް ރިޔާސީ އިންތިޚާބު ކާމިޔާބުކުރެވިއްޖެ ކަމަށެވެ. ނަމަވެސް ނަތީޖާ އެގޮތަށް އައި ކަމުގައި ވިއަސް ފަރުވާ ކުޑަ ކުރާކަށް ނުވާނެ ކަމަށް ވިދާޅުވި އެވެ.\nއެމަނިކުފާނު ވިދާޅުވީ އެމްޑީޕީ އަދި ރައީސް އިބްރާހިމް މުހައްމަދު ސޯލިހަށް އެމްޑީޕީގެ މެޖޯރިޓީ ނުލިބިއްޖެނަމަ ރައްޔިތުން އަނެއްކާ ވެސް ވެސް ދެކޭނީ ވަރަށް ހިތާމަވެރި މަންޒަރެއް ކަމަށެވެ.\n"އަނެއްކާ ވެސް އަޅުގަނޑުމެންގެ އުދަރެސް ބަނަވެގެންދާނީ ބަޣާވާތާ ދިމާލަށް. އަނެއްކާ ވެސް އަޅުގަނޑުމެންގެ ތެރެއަށް އަންނާނީ ހަމަނުޖެހުން،" މައްޗަންގޯޅި މެދު ދާއިރާއަށް އެމްޑީޕީގެ ޓިކެޓުގައި މަޖިލީހަށް ވާދަކުރައްވާ ނަޝީދު ވިދާޅުވި އެވެ.\nއެމްޑީޕީގެ ސަރުކާރު ވެއްޓުނީ ފެބްރުއަރީ 7، 2012 ގައި އޭރުގެ އިދިކޮޅު ފަރާތްތަކުން ކުރި މުޒާހަރާތަކާއި ފުލުހުންނާއި ސިފައިން ވެސް ސަރުކާރާ ދެކޮޅަށް ތެދުވެ، ހިންގި ކަންތައްތަކަށްފަހު ނަޝީދު އިސްތިއުފާ ދެއްވުމުންނެވެ. އޭރު ވެރިކަން ވެއްޓުނީ ބަޣާވާތަކުން ކަމަށް ނަޝީދު ވިދާޅުވި ނަމަވެސް އެ މައްސަލަ ބަލަން އުފެއްދި ނޭޝަނަލް އިންކުއަރީ ކޮމިޝަނުން ނިންމީ އެއީ ބަޥާތެއް ނޫން ކަމަށެވެ.\nނަޝީދު ވިދާޅުވީ ރައީސް ސޯލިހުގެ ހުރިހާ ވައުދަކީ ރަނުން ރަނަށް އަކުރުން އަކުރަށް ފުއްދާނެ ވައުދުތަކެއް ކަމަށެވެ. އެ ވައުދުތައް ވެފައިވަނީ ރަނގަޅަށް ހިސާބު ޖަހައި ދިރާސާތައް ކޮށްފައި ކަން ފާހަގަކުރެއްވި އެވެ.\nއެމްޑީޕީ ފިޔަވައި އެހެން ކެންޑިޑޭޓުން މަޖިލީހަށް ވަޑައިގަންނަވަނީ ކީއްކުރަންތޯ ސާފެއް ނުކޮށްދެވޭ ކަމަށާއި ނަމަވެސް އެ ޕާޓީގެ ކެންޑިޑޭޓުން މަޖިލީހަށް ވަޑައިގަންނަވާ ސަބަބު ސާފުކޮށްދޭންޖެހޭ ކަމަށް ވިދާޅުވި އެވެ. އެހެންވެ ރަައްޔިތުންނަށް ކުރިއެރުން ހޯދައިދޭން އެމްޑީޕީއަށް މަޖިލިސް މެޖޯރިޓީ ދޭންޖެހޭ ކަމަށް ނަޝީދު ވިދާޅުވި އެވެ.\nއެމްޑީޕީން ވެރިކަން ކުރަން ބޭނުންވަނީ ޕީޕީއެމާއި ވެސް ގުޅިގެން ކަމަށާއި ތަރައްގީ ކަށަވަރުކުރުމުގައި އެންމެންގެ ބައިވެރިވުން މުހިއްމު ކަމަށް އެމަނިކުފާނު ވިދާޅުވި އެވެ.\nއަންނަ އޭޕްރީލް މަހު ބާއްވާ މަޖިލިސް އިންތިޚާބުގެ 87 ދާއިރާގެ ތެރެއިން ނިލަންދޫ ދާއިރާ ފިޔަވައި އެހެން ހުރިހާ ދާއިރާއަކަށް އެމްޑީޕީން ވާދަކުރެ އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ މެމްބަރު އަހުމަދު އަބްދުﷲ (ބާރަށް) ފެބްރުއަރީ7ރައްޔިތުންގެ މަޖިލީހުގެ އިންތިޚާބު 2019


އަހްމަދު އަޒާން 15 ޑިސެމްބަރު 2019 18:34\nމާލެ އާއި ތިލަފުށި ގުޅާލުމުގެ ގޮތުން ސަރުކާރުން އަޅަން ނިންމާފައިވާ ބްރިޖުގެ ސްޓަރްކްޗަރ ގެ މަސައްކަތް 2020 ވަނަ އަހަރުގެ ފެބްރުއަރީ މަސްތެރޭ ފެށޭނެ ކަމަށް ރައީސް ސޯލިހު މިއަަހަރުގެ ޖުލައި މަސްތެރޭ އިއުލާން ކުރެއްވީ އެ ބްރިޖު އެޅުމަށް ޓެންޑާވެސް ނުކޮށްކަން ހާމަވެއްޖެއެވެ.\nމިއަދު ޕްލޭނިން މިނިސްޓްރީއިން ދަރުބާރުގޭގައި ބޭއްވި މާލެ، ވިލިމާލެ، ގުޅިފަޅު އަދި ތިލަފުށި ބްރިޖާއި ގުޅޭ މަހާސިންތާގައި ވާހަކަ ދައްކަވަމުން ޕްލޭނިން މިނިސްޓަރު އަސްލަމް ވަނީ މިހާރު ބްރިޖުގެ މަސައްކަތް ޓެންޑަރަށް ލުމަށް ވާނެޖެހޭ ތައްޔާރީތައް ވަމުންދާ ކަމަށެވެ. އަދި ބްރިޖުގެ އަމަލީ މަސައްކަތް ފަށައިގަނެވޭނީ އަންނަ އަހަރުގައި ކަމަށް އަސްލަމް ވިދާޅުވިއެވެ.\nނަމަވެސް ރައީސް ސޯލިހް ވިދާޅުވެފައިވާ ގޮތުގައި މިއަަހަރު ނޮވެމްބަރު މަސްތެރޭގައި ބްރިޖު އެޅުމަށް ބޭނުންވާ ބިން ހިއްކުމުގެ މަސައްކަތް ފެށޭނެއެވެ. އަދި ބްރިޖުގެ ސްޓަރަކްޗަރގެ މަސައްކަތް ފެބްރުއަރީ މަސްތެރޭ ފެށޭނެ ކަމަށް ރައީސް އޭރު ވިދާޅުވިއެވެ. މިއަދު މިނިސްޓަރު އަސްލަމް ދެއްކެވި ވާހަކަތަކަށް ބަލާއިރު، ބްރިޖު އެޅުމަށް އަދި އެއްވެސް ބަޔަކާއި ހަވާލު ނުކުރެއެވެ. އެހެން ކަމުން ރައީސް ވިދާޅުވި ގޮތަށް ފެބްރުއަރީ މަސްތެރޭ ބްރިޖުގެ އަމަލީ މަސައްކަތް ފެށުމަކީ ނާދިރު ކަމެކެވެ.\nބްރިޖު އަޅަން އެއްވެސް ބަޔަކާއި ހަވާލުނުކޮށް ބްރިޖުގެ ސްޓްރަކްޗަރ ފެށޭނެ ތާރީހު ރައީސް އިއުލާން ކުރެއްވުމުން މީގެ ކުރިންވެސް ގިނަބަޔަކު އެކަމާއި ސުވާލު އުފެއްދިއެވެ. ސަބަބަކީ އެފަދަ ބޮޑު މަސައްކަތެއް ކުރާއިރު ފުރަތަމަ ކުރަންޖެހޭ ގިނަ ދިރާސާތަކެއްވެސް ހުންނާނެތީ، އެފަދަ އެއްވެސް ކަމެއް ނުކޮށް އެ މަސައްކަތް ފެށޭނެ ތާރީހު އެނގުމަކީ ކުރެވޭނެ ކަމަކަށް ނުވާތީއެވެ.\nމީގެ އިތުރުން ބްރިޖަށް ބޭނުންވާ ބިން ހިއްކުމުގެ މަސައްކަތް މި އަހަރުގެ ނޮވެމްބަރު މަސްތެރޭ ފެށޭނެ ކަމަށް ރައީސް ވިދާޅުވި ނަމަވެސް، އެ މަސައްކަތް އަދި ނުފެށޭކަން ފާހަގަކޮށެލެވެއެވެ.\nޑރ.މުއިއްޒު ރައީސް ސޯލިހް ބްރިޖު ގުޅިފަޅު މިނިސްޓަރު އަސްލަމް ތިލަފުށި\nJune 06, 2020 10:53:16\nތިލަފުށީގައި ބަނދަރު ނާޅަނީ އެރަށުގައި ކުނި ނައްތާލާތީ: މިނިސްޓަރު އަސްލަމް\nއަނހާ ބަލަ ކީއްކުރަން ޓެންޑަރަށް ލަނީކީ އެއީ ކޮންމެސް ގާތް ބަޔަކަށް ދޭ "ބަދަލެކޭ".\nމުޅިން ދައްކަނީ ކުލަ ހުވަފެން. ކޮށްދޭނެ ކަމަށް ބުނި ކިތަންމެ ކަމެއް ނުކޮއްދީ ވޭ.\nޓެންޑަރަށް ލަނީ މަސައްކަތް ކޮށްދޭނެ ބަޔަކުހޯދަން. މަސައްކަތް ފެށޭނެ ދުވަސް ބުނެވިދާނެ ޓެންޑަރަށް ނުލާވެސް. ރުހުމުގެ ލޮލަކަށް އައިބެއް ނުފެންނާނެ އެކަމަކު މިިހާރު އިނީ ގޮޅީގައި


ކުޑަ ދޫ - ވިކިޕީޑިއާ\nDiagram showing the human mouth.\nPhotograph of oral cavity showing throat\nsubject #241 1112\nކުޑަ ދޫ(އިނގިރޭސި ބަހުން: Uvula) އަކީ އަނގައިގެ ތެރެއިން ފަހަތުން ފެންނަ އިންނަ ކުޑަކުޑަ މަސްކޮޅެއް ފަދަ އެއްޗެކެވެ. ކުޑަ ދޫ ނިކުމެފައި އިންނަނީ މަތީ ތަލީގެ ފަހަތު ބައި ނުވަތަ މަޑު ތަލި އިންނެވެ.\nކުޑަ ދުލުގެ ވަޒީފާEdit\nވާހަކަ ދެއްކުމާއި، ތަފާތު އަޑުތައް ލެއްވުމުގައި މުހިއްމު ދައުރެއް ކުޑަ ދޫ އަދާކުރެއެވެ. ކަރުގެ ބުނޑުން ނުވަތަ އެތެރެއިން އުފެއްދޭ ތަފާތު ކަށި އަޑުތައް އުފެއްދުމުގައި، ކުޑަ ދޫ ބައިވެރިވެއެވެ. ބައެއް ކަހަލަ އަކުރުތައް ކިޔުމުގައި ވެސް ކުޑަ ދުލުގެ ބޭނުން ހިފަން ޖެހެއެވެ. އެގޮތުން އިބްރީ، ޢަރަބި، ފަރަންސޭސި، އަދި ޖަރުމަނު ފަދަ ބަސްތަކުން ތަފާތު އަކުރުތައް ކިޔުމުގައި ކުޑަ ދޫ ހަރަކާތްކުރަން ޖެހެއެވެ.\nބައެއް ކަންކަމާއި ކުޑަ ދުލާއި ހުރިގުޅުންEdit\nކާތަކެތި ދިރުވުމުގެ ތެރޭގައި ނޭފަތުގެ މަގު ބައްދާލަނީ މަޑު ތަލިން ނިކުމެފައިވާ ކުޑަ ދޫއިންނެވެ. މީގެ ބޭނުމަކީ ދިރުވާލެވުނު ކާއެތިކޮޅު ނޭފަތުގެ ތެރެއަށް ދިޔަނުދިނުމެވެ.\nގުގުރިދަމާއިރު އިވޭ އަޑަކީ ނޭވާލުމުގެ ތެރޭގައި މަޑު ތަލިން ނިކުމެފައިވާ ކުޑަ ދޫ ތެޅޭތީ އުފެދޭ އަޑެކެވެ. މީގެ އިތުރުން ކުޑަ ދޫ އާދަޔާ ޚިލާފަށް ދިގުވުމަކީ ވެސް ކުޑަ ދޫ ތެޅި ވައިބްރޭޓްވެ، ގުގުރިދެމުން ކުރިމަތިކުރުވާ ކަމެކެވެ. ބައެއް ޙާލަތްތަކުގައި ނިދާއިރު ނޭވާހުއްޓޭގޮތްވުން ފަދަ ކަންތައް މެދުވެރި ކުރުވައެވެ. މިހާލަތުގައި ކުޑަ ދޫ، ނުވަތަ ކުޑަ ދުލުގެ ބައެއް އޮޕަރޭޝަން ކޮށްގެން ނަގަން ޖެހެއެވެ.\nމީހަކު އަމިއްލައަށް އެމީހެއްގެ އަނގައިގެ ތެރެއަށް އަތްބާނައިގެން މަޑު ތަލީގައި ނުވަތަ ކުޑަ ދޫގައި އަތްލަން އުޅެފިނަމަ އެމީހަކަށް ހޮނޑުލެވޭހެން ހީވާފަދަ އިހްސާސެއް ކުރެވޭނެއެވެ. މިހެން ވުމަށްކިޔަނީ ގެގް ރިފްލެކްސް އެވެ. އަދި މިގޮތަށް އުޅުމުގެ ތެރޭގައި އަތްލެވިއްޖެނަމަ ހޮނޑު ލެވޭގޮތް ވެއެވެ.\nބައެއް މީހުންގެ ކުޑަ ދޫ ރަގަޅަށް ކަރުގެ އެތެރެއާއި ކައިރިނުވާގޮތް ވެއެވެ. މިހެން ދިމާވެއްޖެނަމަ ވާހަކަ ދައްކާއިރު ނޯށަށް އަރާގޮތް ވެއެވެ. ނަތީޖާއެއްގެ ގޮތުން ބައެއް އަކުރުތައް އެފަދަ މީހުންނަށް ކިޔަން އުދަގޫވެއެވެ.\nކުޑަ ދޫ ދުޅަވުން: ބައެއް ޙާލަތްތަކުގައި ކުޑަ ދޫ ވަށައިގެންވާ ތެތް ދުލިފަށް ދުޅަވެ، ކުޑަ ދުލުގެ ސައިޒު އޭގެ އަސްލަށްވުރެ ބޮޑުވެގެން ދެއެވެ. މިއީ ކުޑަ ދޫ ދުޅަވުމެވެ. މިހާލަތުގައި ދުލުގައި ނުވަތަ ކަރުތެރޭގައި ކުޑަ ދޫ ބީހޭގޮތް ވާނަމަ ހޮނޑުލެވޭގޮތްވުން، ނުވަތަ ނޭވާތާށިވާގޮތްވުން ފަދަ ކަމެއް ކުރިމަތިވެދާނެއެވެ.\nކުޑަ ދުލުން ބައެއްނެގުންEdit\nއެފްރިކާގެ ގައުމުތަކުގެ ތެރޭގައި ހިމެނޭ އެރިތްރިޔާ، އަދި އިތިއޯޕިޔާ ފަދަ ގައުމުތަކުގައި ކަރުތެރޭގެ އިންފެކްޝަން ތަކުން ހިމާޔަތްވެ ތިބުމަށް އާދަކާދައެއްގެ ގޮތުން ކުޑަ ދުލުގެ ބައެއް ނަގައެވެ. މިހާލަތުގައި ކުޑަ ދޫ އިންނާނީ ވަަރަށް ކުރުކޮށެވެ.\nLast edited on4އެޕްރީލް 2013, at 19:31\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ4އެޕްރީލް 2013، 19:31 ގައެވެ.


SunOnline: Mifaharu ''Kaun Kaun2Dose Wala Hain''\nމިފަހަރު "ކޯން ކޯން ދެ ޑޯޒް ވާލާ ހޭ"\nމުޙައްމަދު ނާއިލް ހަފީޒް 07 Jul 2021, 12:15\nމޭ 1، 2021: ރަމަޟާން މަހު ވެކްސިން ޖަހައިދޭ ވަގުތު މަދުކުރުމުން ކޮންމެ ރެއަކުވެސް އެތައް ސަތޭކަ ބަޔަކު ވެކްސިން ޖަހަން ކިޔުއަށް އަރާ -- ސަން ފޮޓޯ/ ފަޔާޒު މޫސާ\n"ކޯންކޯން ޖަޒީރާހޭ"އަކީ ބަސަރާއަށް ގޮސް ކަދުރާއި ކާއްޓާ ކާން ރާވައިގެން ތިބި މާލިމީއާއި އޭނާގެ ފަޅުވެރިންނަށް ޖެހުނު ހާލުގެ ވާހަކަ ކިޔައިދޭ ސަމާސާ އަދަބެވެ. ނަމަވެސް މިފަހަރު މިއޮތީ ތަފާތުކޮށްލުމެކެވެ.\nޑިސެމްބަރު 31، 2020 ގައި ކޮވިޑް19ގެ ވެކްސިނެއް ބޭނުންކުރަން ޑަބްލިޔުއެޗްއޯ އިން ދިން ފުރަތަމަ ހުއްދައާއެކު ދިވެހިންވެސް ވަނީ ވެކްސިން ހޯދުމުގެ މަސައްކަތް ފަށާފައެވެ. ރާއްޖެއިން ކުރި މަސައްކަތާއެކު އިންޑިއާއިންވަނީ ރާއްޖެއަށް ކޮވިޝީލްޑްގެ އެއްލައްކަ ޑޯޒް ހަދިޔާ ކޮށްފައެވެ.\nއޭގެފަހުންވެސް އިންޑިއާއިން ވެކްސިން ހަދިޔާކޮށްފައިވާއިރު ކޮވެކްސް ފެސިލިޓީގެ ތެރެއިންނާއި ޗައިނާގެ ފަރާތުންވެސް ރާއްޖެއަށް ވަނީ ވެކްސިން ހަދިޔާކޮށްފައެވެ. ކޯވިޑް19 ގެ ވެކްސިން2ޑޯޒް ފުރިހަމަ ކުރަންޖެހޭއިރު އެއިރު އެންމެ ބޮޑު އިސްކަމެއް ދެވުނީ އާބާދީގެ ބޮޑު ބަޔަކަށް ވެކްސިންގެ ފުރަތަމަ ޑޯޒް ދިނުމަށެވެ.\nވެކްސިންއަށް މޯލްޑިވްސް ފުޑް އެންޑް ޑްރަގް އޮތޯރިޓީން ހުއްދަ ދިނުމާއެކު ހަދިޔާކުރި ފުރަތަމަ އެއްލައްކަ ޑޯޒް ޖެހުމުގެ މަސައްކަތް ވަނީ ފަށާފައެވެ. ވެކްސިންްގެ ފުރަތަމަ ޑޯޒް ޖެހުމުގެ މަަސައްކަތް ކުރިޔަށް ދިޔައީ ވަރަށް ބާރަށެވެ. ދުނިޔޭގެ އެހެން ޤައުމުތަކެކޭ އެއްފަދައިން ރާއްޖޭގައިވެސް މިސާލު ދައްކަވާ އެންމެ ފުރަތަމަ ވެރިން ވެކްސިން ޖެއްސެވިއެވެ. ވެކްސިނަކީ ރައްކާތެރި އެއްޗެއްކަން ހާމަކޮށްދިނުމަށެވެ. މިހާތަނަށް އައި އިރު ރާއްޖޭގައި އާބާދިގެ 59.7 ޕަސެންޓް މީހުން ވަނީ ވެކްސިންގެ ފުރަތަމަ ޑޯޒް ޖަހާފައެވެ. ސުވާލަކީ ދެވަނަ ޑޯޒްގެ ކަންތައް އޮތީ ކިހިނަކުން ތޯއެވެ.\nރައީސް އިބްރާހިމް މުހައްމަދު ސޯލިހު ކޮވިޑް-19 ވެކްސިން ޖައްސަވަނީ -- ފޮޓޯ/ ރައީސް އޮފީސް\nދިގު ކިޔުތަކުގައި ވެހޭހާ ވާރެޔާއި ދޭހާ އަތްވެއްގައި ތިބެ ވެކްސިން ޖެހުމަށް ރައްޔިތުން އިޖާބަ ދިނީ ނުހަނު ފުރިހަމައަށެވެ. ނަމަވެސް ދެން ރައްޔިތުން ސިހިގެން ދިޔައީ ވަގުތީގޮތުން ކޮވިޝީލްޑް ވެކްސިން މާލޭގައި ޖެހުން މެދުކަނޑާލި ޚަބަރުންނެވެ. މެދުކެނޑުމެއްނެތި ވެކްސިން ދެވޭ މިންވަރަށް ރާއްޖޭގައި ވެކްސިން އެބަހުރިކަމަށް ހެލްތު މިނިސްޓަރު އަހުމަދު ނަސީމް ވިދާޅުވެފައިވަނިކޮށް ރާއްޖޭގައި ހުރި ކޮވިޝީލްޑް ވެކްސިންގެ އަދަދު މަދުކަމަށް ރައީސްއޮފީހުގެ ތަރުޖަމާނު މަބްރޫކް އަޒީޒް މޭ4ވަނަ ދުވަހު ވަނީ ވިދާޅުވެފައެވެ. އެއާއެކު ދެވަނަ ޑޯޒް ނުޖެހި ތިބެން މިއަދާ ހަމަޔަށް އެތައް ބަޔަކަށް ވަނީ މަޖުބޫރުވެފައެވެ.\n"އަޅުގަނޑު ވަރަށް ކަންބޮޑުވޭ މިގޮތަށް ވެކްސިން ނުޖެހި މިހާ ގިނަ ދުވަސްވާތީ. މިހާރު ދެ ވަނަ ޑޯޒް ޖެހޭނެ އިރެއްގެ އިންތިޒާރުގައި މިހުރީ. އެޕޮއިންޓްމަންޓް ހައްދައިގެން ދެވަނަ ޑޯޒް ޖަހަންދާން ތައްޔާރުވަނީ،" ދެވަނަ ޑޯޒް ނުޖެހިފައިހުރި މީހަކު ބުންޏެވެ.\nވެކްސިން ޖެހުމުގެ އެންމެ ބޮޑު ބޭނުމަކީ އާންމު ޙާލަތަށް ރުޖޫޢަވެ އެޅިފައިވާ ފިޔަވަޅުތަކުން ލުއި ހޯދުން ކަމުގައިވީއިރު މިހާރު ވެކްސިން ދެ ޑޯޒް ޖަހާފައިވާ މީހުންގެ އަދަދުތަކަށް ބަލާ، ވެކްސިން ފުރިހަމަކޮށްފައިވާ މީހުންނަށް ލުއި ދެވެން ނެތްކަމަށް ހެލްތު މިނިސްޓަރ އަހުމަދު ނަސީމު ވަނީ ވިދާޅުވެފައެވެ. ވެކްސިންގެ ފުރަތަމަ ޑޯޒް ގިނަބަޔަކު އިންޑިޔާގެ ކޮވިޝީލްޑުން ޖަހާފައިވާއިރު ފަހުން އިންޑިޔާއަށް އައި ކޮވިޑުގެ ރާޅާއެކު އެ ގައުމުގައި ވެކްސިންގެ އަދަދު މަދުވެ ރާއްޖެއަށްވެސް ވެކްސިން އިމްޕޯޓުކުރުމުގައި ވަނީ ބޮޑެތި ދަތިތަކާ ކުރިމަތި ލާންޖެހިފައެވެ. އެހެންކަމުން ކޮވިޝީލްޑް ވެކްސިން ޖެހުމަށް މެދުކެނޑުމެއް އައުމަށްފަހު އިތުރު އެއްލަކަ ޑޯޒް ލިބުމާއެކު މިހާރު މާލޭ ސަރަޙައްދުގައި އެޕޮއިންޓުމަންޓު އުސޫލުން ވެކްސިން ދިނުމަށް ވަނީ ހަމަޖެހިފައެވެ.\nކޮވިޑުގެ ފިޔަވަޅުތަކާއެކު ދޮޅުއަހަރަށް ވުރެ ގިނަ ދުވަސް ހޭދަކުރެވިފައިވާއިރު ހުރިހާ އެންމެންވެސް ބޭނުންވެފައި ތިބީ މި ޗުއްޓީގައި ހިތްހަމަޖައްސާލެވޭނެ މަގެއް ހޯދާށެވެ. އެކަމަކު މި އުންމީދުތަކަށް އަނދިރި ހިޔަންޏެއް އަޅުވައިލީ ދެ ޑޯޒު ފުރިހަމަކުރި މީހާއަށް ލުއިދެވެން ނެތްކަމަށް އިދާރާތަކުން ބުނުމުންނެވެ. އޭގެ ބަދަލުގައި ލުއި ލިބުނީ ކޮވިޑު ބަލި ޖެހި, ރަނގަޅުވާތާ ދެ މަސް ނުވާ މީހާއަށެވެ. ކަރަންޓީނުގެ އުނދަގުލާ ނުލައި ރާއްޖެއިން ބޭނުންތަނަކަށް ދަތުރުކުރުމުގެ ފެހި ސިގްނަލް ލިބުނީ އެމީހުންނަށެވެ. ވެކްސިން ކިއުތަކުގައި އެތައް ވަގުތެއް ހޭދަކުރި މީހާއަށް 14 ދުވަހުގެ ކަރަންޓީނު ނޫން ގޮތެއް ނެތީއެވެ.\nކޯވިޑު19 ބައްޔަށް ފައްސިވެ ރަނގަޅުވާތާ3މަސް ދުވަސް ނުވަނީސް އަލުން ބަލި ނުޖެހޭނެކަމަށް ދިރާސާތަކުން ދައްކައެވެ. ހަމައެއާއެކު އާބާދީގެ ބޮޑުބައެއް ވެކްސިން ދެ ޑޯޒް ޖެހުމުން މުޖުތަމައުގެ ތެރޭ އޮންނަ ރައްކާތެރިކަން އިތުރުވެގެންދާނެއެވެ. އެހެންނަމަވެސް ބަލި ޖެހުނު މީހާއަށް ލުއި ދޭން ނިންމާ ވެކްސިން ފުރިހަމަކުރި މީހާއަށް ލުއި ނުދޭން ނިންމި ނިންމުމާމެދު އެތައް ބައެއް ސުވާލު އުފައްދާނެކަމީ ޔަޤީން ކަމެކެވެ.\nކޮންމެއަކަސް މި ނިންމުމާއެކު ބަލި ނުޖެހިގެން ދެރަވާ މީހުންގެ އަދަދުވެސް އިތުރުވާން ފަށައިފިއެވެ. އެކަމަކު އެއަީ އެންމެ ރަނގަޅު ވިސްނުމެއްނޫނެއެވެ. ނަމަވެސް ބަލި ޖެހި ރަނގަޅުވެ 60 ދުވަސް ނުވާނަމަ މަހެއްގެ ދެބަކޮށްފައި އެއްބައި ކަރަންޓީނުގައި ހޭދަކުރަން ނުޖެހުމަކީ ދަތުރުކުރަން ބޭނުންވާ މީހާއަށް ހޯދައިދިން ރަން ތަޅުދަނޑިއެކެވެ. ސޯޝަލްމީޑިއާގައި މަޖަލާއި މަލާމާތުގެ ރާގަށް ވެކްސިން ޖެހުމުން ލިބޭ ފައިދާއެއް ކޮބައިތޯ ސުވާލުކުރަމުން ދާއިރު، ކަރަންޓީނުވާން ނުޖެހި ދަތުރުކުރާ މީހާ ވެކްސިން ޖެހި މީހާއަށް މަލާމާތުގެ ރާގެއްގައި ގޮވާލާކަހަލައެވެ. "ކޯން ކޯން ދެ ޑޯޒް ވާލާހޭ"އެވެ.


Singapore gai meehegge rahimun 27 kilo ge tumor eh nagaifi | Mihaaru\nޓިއުމަރު ނެގުމުގެ ކުރިން އަންހެންމީހާގެ ބަނޑު ފުފިފައި: ހެލިފެލިވެ ނޫޅެވިގެން އޭނާ އަށް ގިނައިން އޮންނަން ޖެހުނީ ތަންމަތީގައި.\n13 ސެޕްޓެމްބަރ 2018 - 07:06\nކާކުކަން ހާމަކޮށްފައި ނުވާ 53 އަހަރުގެ އެ މީހާގެ ރަހިމާއި ދެ އޯވަރީއާ ވެސް އެކު ޓިއުމަރު ނެގި އޮޕަރޭޝަނަށް ފަހު އޭނާގެ ހާލު ރަނގަޅުވަމުން އަންނަ ކަމަށް އެ އޮޕަރޭޝަން ކުރި ކޭކޭ ވިމެންސް އެންޑް ޗިލްޑްރެންސް ހޮސްޕިޓަލާ ހަވާލާދީ ރިޕޯޓްތައް ބުނެ އެވެ.\nލިވް ސައިންސް އިން ބުނާގޮތުގައި ފައިބްރޮއިޑެއް "ބިޔަ" ކަމަށް ޑޮކްޓަރުން ބަލަނީ 11 ކިލޯ ހަމަވުމުންނެވެ. އެކަމަކު މި އަންހެންމީހާގެ ރަހިމުގައި އިން ޓިއުމަރު އޭގެ ދެ ގުނަ އަށް ވުރެ ވެސް ބަރެވެ.\nޑޮކްޓަރުން ބުނާ ގޮތުގައި 26 އިންޗީގެ ޓިއުމަރު ބޮޑުކަމުން އޭނާ އަށް ނޭވާލާން ވެސް އުނދަގޫވި އެވެ. ޓިއުމަރު އުފެދެން ފެށިތާ ވީ ކިހާ ދުވަހެއްކަން ބުނަން ނޭނގޭ ކަމަށާއި އޮޕަރޭޝަންކުރަން ޖެހިދާނެތީ އެކަމަށް ފަރުވާއެއް ހޯދަން އަންހެން ބޭނުން ނުވީ ކަމަށް ބެލެވޭ ކަމަށް ޑޮކްޓަރުން ބުނެ އެވެ.\nޑޮކްޓަރުން ލަފާކުރަނީ ޓިއުމަރު ބޮޑުވަމުން ދިޔައީ ލަސްލަހުން ކަމަށް ވާތީ، އޭގެ ސައިޒާ އެއްވަރަށް ހަށިގަނޑުން ޖާގަ ލިބެމުން ދިޔުމުން، ބަނޑަށް އުނދަގޫވުން ފަދަ މައްސަލަތަކާ އަޅާނުލާ ފަރުޖައްސާލެވުނީ ކަމަށެވެ. އެކަމަކު ހެލިފެލިވެއުޅުމާއި ނޭވާލުމުގައި އަންހެންމީހާ އަށް މައްސަލަތައް ދިމާވެ ގިނައިން އޮންނަން ޖެހިފައިވަނީ ތަންމަތީގައި ކަމަށް ހޮސްޕިޓަލުން ބުނެ އެވެ.\nލިވް ސައިންސް އިން ބުނާ ގޮތުގައި ދަރިމައިވާ އުމުރުގެ އަންހެނުންގެ ހަށިގަނޑުގައި ޓިއުމަރު އުފެދުމަކީ އާއްމު ކަމެކެވެ. އެ ގޮތުން 70 ޕަސެންޓް އަންހެނުންނަށް، އުމުރުން 50 އަހަރާ ހަމައަށް ދާއިރު އެ މައްސަލަ ދިމާވެ އެވެ. އެކަމަކު މިހާ ބޮޑުވުމުގެ ކުރިން ގިނަ މީހުން ޓިއުމަރު ނަގަ އެވެ.\nލިވް ސައިންސް އިން ބުނާގޮތުގައި ދިރިހުއްޓާ މީހެއްގެ ހަށިގަނޑުން މިހާތަނަށް ނަގާފައިވާ އެންމެ ބޮޑު ޓިއުމަރުގެ ބަރުދަނަކީ 45 ކިލޯ އެވެ.\nއިތުރު ލިޔުންތައް ސިއްހަތު ސިންގަޕޫރު އަންހެނުން


Dholhu mas dhuvas therey audit thah fonuvan anganee\nދޮޅު މަސް ތެރޭ އޮޑިޓްތައް ފޮނުވަން ކޮމިޓީން އަންގަނީ\nމަޖިލީހުގެ މާލިއްޔަތު ކޮމިޓީގެ ބައްދަލުވުމެއްގައި މެންބަރުން މަސައްކަތް ކުރައްވަނީ -- ފޮޓޯ: މަޖިލިސް\nކޮވިޑް-19 ގެ ބަލިމަޑުކަމުގެ ސަބަބުން ދައުލަތުގެ މުއައްސަސާތަކުން ކުރާ ހަރަދުތަކާއި ސަރުކާރުގެ ޕްރޮގްރާމްތަކުގެ ތެރެއިން ކޮށްފައިވާ ހަރަދުތަކުގެ ފައިނޭންޝަލް އޮޑިޓްތައް ދޮޅު މަސް ދުވަސް ނުވަތަ 45 ދުވަހުގެ ތެރޭގައި ނިންމައި ފޮނުވަން އަންގަން ރައްޔިތުންގެ މަޖިލީހުގެ މާލިއްޔަތު ކޮމިޓީން މިއަދު ފާސްކޮށްފި އެވެ.\nމާލިއްޔަތު ކޮމިޓީގެ ބައްދަލުވުމުގައި ދާންދޫ ދާއިރާގެ މެންބަރު ޔައުގޫބް އަބްދުﷲ ހުށަހެޅުއްވީ ކޮވިޑް-19 ގެ ކަންކަމަށް ދައުލަތުގެ އެކި އިދާރާތަކުން މިހާތަނަށް ކޮށްފައިވާ ހަރަދުތަކުގެ އޮޑިޓެއް ހެދުމަށް އޮޑިޓާ ޖެނެރަލްއަށް އެންގުމަށެވެ. އެ ގޮތަށް އަންގާތާ 45 ދުވަހުގެ ތެރޭގައި އޮޑިޓްތަކުގެ މަސައްކަތް ނިންމައި މާލިއްޔަތު ކޮމިޓީއަށް ފޮނުވަން ހުށަހެޅުއްވި އެވެ.\nޔައުގޫބްގެ ހުށަހެޅުއްވުމާ އެއް ގޮތަށް ކޮމިޓީން ފާސްކުރީ މިއަދުގެ ބައްދަލުވުމުގައި ބައިވެރިވެވަޑައިގެންނެވި ހަތް މެންބަރުންގެ ވޯޓުންނެވެ. އެ ހުށަހެޅުއްވުން ފާސްކުރަން ނުފެންނަ ކަމަށް އެއް މެންބަރަކު ވޯޓު ދެއްވި އެވެ.\nމިހާތަނަށް ކޮވިޑްގެ ކަންކަމަށް ކޮށްފައިވާ ހަރަދުތަކާ ގުޅޭ އޮޑިޓްތައް 45 ދުވަހުގެ ތެރޭގައި ފޮނުވަން މާލިއްޔަތު ކޮމިޓީން ފާސްކުރިއިރު، ކޮވިޑާ ގުޅިގެން ކުރަމުންދާ ހަރަދުތަކުގެ އޮޑިޓެއް ކޮންމެ ކުއާޓަރަކު އެއް ފަހަރު ހެދުމަށް މަޖިލީހުގެ ނައިބު ރައީސް، ގަލޮޅު އުތުރު ދާއިރާގެ މެންބަރު އީވާ އަބްދުﷲ ވަނީ ހުށަހަޅުއްވައިފަ އެވެ.\nއެއީ ކޮވިޑްގެ ސަބަބުން ވިޔަފާރިތަކާއި އާންމު ފަރުދުންގެ މާލީ ހާލަތު ދަށްވާތީ ސަރުކާރަށް މަޖިލީހުން ލަފާ ދިނުމުގެ މައްސަލާގައި މާލިއްޔަތު ކޮމިޓީން ތައްޔާރުކުރި ރިޕޯޓުގައިވާ ހުށަހެޅުންތަކަށް އީވާ ހުށަހަޅުއްވާފައިވާ އިސްލާހެކެވެ. އެ އިސްލާހުގައި ބުނަނީ ކޮންމެ ކުއާޓަރެއް ނިމޭތާ މަސް ދުވަހުގެ ތެރޭގައި އޮޑިޓް ނިންމަން ޖެހޭނެ ކަމަށެވެ.\nމާލިއްޔަތު ކޮމިޓީގެ ރިޕޯޓު ތަޅުމަށް ގެންގޮސްފައިވާއިރު، މަޖިލީހުގެ މާދަމާގެ ޖަލްސާގައި އެ ކޮމިޓީގެ ރިޕޯޓު އެޖެންޑާ ކުރާނެ ކަމަށް މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވި އެވެ.\nރައްޔިތުންގެ މަޖިލިސް އޮޑިޓާ ޖެނެރަލް އޮފީސް ފިނޭންސް މިނިސްޓްރީ + މިނިސްޓްރީ އޮފް ހެލްތު ޑިޒާސްޓާ މެނޭޖްމެންޓް ސެންޓަރު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު އެންއީއޯސީ\nކޮވިޑް ހަރަދުތައް އޮޑިޓް ކުރަން ހުށަހަޅައިފި\nމަޖިލީހުގެ ކޮމިޓީން ސިއްހީ ގިނަ އިދާރާތަކަކާ ބައްދަލުކުރަނީ\nމިހާރު ފަށަން އޮތީ އާންމު ދިރިއުޅުމަށް ދިއުމުގެ ދަތުރު\nމަޖިލީހުގެ 29 މުވައްޒަފަކު އެކަހެރިކޮށްފި\nހެނދުނު ނެގީ ޝިލާގެ ބްރެކްފާސްޓެއް!\nފަރުވާގެ ކުރިން ދަރިން ދެކިލަން ސަންޖޭ ދަތު ޑުބާއީއަށް


Yameen ah jalu hukumeh ivvaane kamuge kashavaru kan dheyn edhunu: Hailam | Mihaaru\nކްރިމިނަލް ކޯޓުގެ އިސް ގާޒީ ހައިލަމް: ޔާމީނަށް ޖަލު ހުކުމެއް އިއްވުމަށް ސަރުކާރުގެ އެކި ބޭފުޅުން ނުފޫޒު ފޯރުވި ކަމަށް ހައިލަމް ތުހުމަތު ކުރައްވާ.---ފޮޓޯ: މިހާރު\nޔާމީނަށް ޖަލު ހުކުމެއް އިއްވާނެ ކަމުގެ ކަށަވަރުކަން ދޭން އެދުނު: ހައިލަމް\n07 ނޮވެމްބަރ 2019 - 19:22 152 comments\nކުރީގެ ރައީސް އަބްދުﷲ ޔާމީންގެ މައްޗަށް ޖަލު ހުކުމެއް އިއްވާނެ ކަމުގެ ކަށަވަރު ކަން ދިނުމަށް، ސަރުކާރުގެ އިސް މަގާމްތަކުގައި ތިއްބެވި ބޭފުޅުން އެދިވަޑައިގަތް ކަމަށް ކްރިމިނަލް ކޯޓުގެ އިސް ގާޒީ އަހްމަދު ހައިލަމް މިރޭ ވިދާޅުވެއްޖެ އެވެ.\nހައިލަމް ނެރުއްވި ބަޔާނެއްގައި ތުހުމަތު ކުރެއްވި ގޮތުގައި، އޭނާއާ މެދު ޖުޑީޝަލް ސާވިސް ކޮމިޝަން (ޖޭއެސްސީ) އިން ފިޔަވަޅު އަޅައި، ރިޝްވަތުގެ ތުހުމަތުތަކެއްކޮށް އަބުރު ކަތިލަމުން ދަނީ ޔާމީނަށް ޖަލު ހުކުމެއް އިއްވާނެ ކަމުގެ ޔަގީންކަން ނުދިނުމުންނެވެ.\nޔާމީނަށް ދައުލަތުން ކުރި މަނީ ލޯންޑްރިންގެ ދައުވާގައި، ހުކުމް އިއްވަން ޝެޑިއުލްކޮށްފައި އޮތީ މިދިޔަ އަންގާރަ ދުވަހެވެ. އެކަމަކު، ހަމަ އެ ދުވަހު ޖޭއެސްސީން ހައިލަމް ސަސްޕެންޑްކުރީ، ނަސްރުގެ ދުވަހުގެ ތަހުނިޔާ ވިދާޅުވެ ވައިބަ ގްރޫޕަކަށް ފޮނުއްވި ކުރެހުމެއްގެ މައްސަލައިގަ އެވެ. އެ ކުރެހުމުން ފެންނަނީ، ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުުގެ ރައީސް އަދި ކުރީގެ ރައީސް މުހައްމަދު ނަޝީދުގެ ކަރުގައި ޗޭނު ޖަހައި ގަންހިންގުވާ މަންޒަރެވެ.\nHailam suspend koh, Yameen ah hukum kurumuge shareeaiy cancel koffi\nހައިލަމް މިރޭ ނެރުއްވި ބަޔާނުގައި ވެސް ވިދާޅުވި ގޮތުގައި، ރަނގަޅަށް ބަލައިނުލެވި އެ ޕޯސްޓު އިޖުތިމާއީ ގްރޫޕަކަށް ފޮނުވުމަކީ ހިތާމަވެރިކޮށް ހިނގި ކަމެކެވެ. އެކަމަށްޓަކައި ރައްޔިތުންގެ ކިބައިން މާފަށް އެދިވަޑައިގެން ބަޔާނުގައި ތަފްސީލްކޮށްދެއްވާފައި ވަނީ ޔާމީންގެ މައްސަލައާ ގުޅިގެން އޭނާ އަށް ކުރިމަތިވެވަޑައިގެންނެވި ކަންކަމެވެ.\nއޭނާ ވިދާޅުވި ގޮތުގައި ޔާމީނަށް ދައުލަތުން އުފުލި ދައުވާގެ ޝަރީއަތް ފެށުމާ އެކު ސީދާ ގޮތުންނާއި ނުސީދާ ގޮތުން ވެސް ނުފޫޒު ފޯރުވަން ސަރުކާރުގެ އެކި ލެވެލްތަކުގައި ތިއްބެވި ބޭފުޅުން މަސައްކަތް ކުރެއްވި އެވެ. އެކަމަކު ބަޔާނުގައި އެއްވެސް ބޭފުޅެއްގެ ނަން ހިމަނައިފައެއް ނުވެ އެވެ.\n"ސަރުކާރުގެ ވަރަށް އިސް މަގާމްތަކުގައި ތިބި ފަރާތްތަކަކުން އަޅުގަނޑަށް ސީދާ ގޮތުން މެސެޖްކޮށްގެންނާއި ގުޅައިގެންނާއި އަޅުގަނޑު ދަންނަ މީހުން މެދުވެރިކޮށްގެން އަބްދުﷲ ޔާމީން އަބްދުލްގައްޔޫމް ޖަލަށް ލުމަށް ހުކުމްކުރާނެ ކަމުގެ ކަށަވަރުކަން ދިނުމަށް އެދިފައިވެ އެވެ."\nކްރިމިނަލް ކޯޓުގައި ބޭއްވި، ޔާމީންގެ ޝަރީއަތުގެ މަޖިލީހެއް ކުރިއަށް ގެންދަނީ.\nއޭނާ އާއި ރައްޔިތުންގެ މަޖިލީހުގެ ކުރީގެ މެމްބަރު އަލްހާން ފަހުމީއާ ދެމެދު ހިނގައިދިޔަ ފައިސާގެ ޓްރާންސެކްޝަނެއްގެ މައްސަލަ ފުލުސް އޮފީހުގައި އެބައޮތް ކަމަށާއި ހުކުމްގެ ކަށަވަރުކަން ނުލިބޭ ނަމަ އެ މައްސަލަ ބަލާނެ ކަމުގެ އިންޒާރު ވެސް ދިން ކަމަށް ހައިލަމް ވިދާޅުވި އެވެ.\n"އަދި ސަސްޕެންޑް ކުރާނެ ކަމުގެ އިންޒާރު ވެސް ދީފައިވެ އެވެ،" ހައިލަމްގެ ބަޔާނުގައިވެ އެވެ.\nޖޭއެސްސީން ބަލަމުން އަންނަނީ ހައިލަމަށް އަލްހާން 200،000ރ. ދީފައިވާ ކަމަށް ފުލުހުން ހުށަހަޅާފައިވާ މައްސަލަ އެކެވެ.\nIss gaazee Hailam ah Alhan faisaa dhin kamah bune massala balanee\nހައިލަމް ވިދާޅުވި ގޮތުގައި އޭނާ މަސައްކަތް ކުރައްވަނީ ކްރިމިނަލް ކޯޓުގައި ކަމަށްވާ އިރު، އަލްހާނަކީ އެއްވެސް ކަމެއްގައި އެއްވެސް ހައިސިއްޔަތަކުން އެ ކޯޓަށް ވަޑައިގަންނަވާ ބޭފުޅެއް ނޫނެވެ. ރައްޔިތުންގެ މަޖިލީހުގެ މެމްބަރަކަށް ވެވަޑައިގަތުމުގެ މާ ކުރިން ވެސް އަލްހާނަކީ އޭނާގެ ގާތް ރަހުމަތްތެރިއެއް ކަމަށް ހައިލަމް ވިދާޅުވި އެވެ.\nއޭނާ ވިދާޅުވީ އަލްހާންގެ މަސްލަހަތު އޮތް އެއްވެސް މައްސަލައެއް ކޯޓުގައި ބައްލަވައިފައެއް ނުވާނެ ކަަމަށެވެ.\nއަލްހާނާ އެކު މެއި، 19، 2019 ގައި ހިނގި ފައިސާގެ ޓްރާންސެކްޝަނާ ގުޅޭ ގޮތުން ފުލުހުންގެ އިސްވެރިއަކު ބައްދަލު ކުރައްވައި އެފަދަ މައްސަލައެއް ހުށަހަޅާފައިވާ ކަމަށާއި އެއީ ކިހިނެއް ހިނގައިދިޔަ ކަމެއްތޯ އޮޅުން ފިލުއްވި ކަމަށް ބަޔާނުގައިވެ އެވެ.\n"އެކަން ހިނގައިދިޔަ ގޮތުގެ ތަފްސީލް އަޅުގަނޑު ކިޔައިދީފައިވާނެ އެވެ. އަދި އޭގައި ޖިނާއީ އެއްވެސް ކަމެއް ނުހިމެނޭތީ އެ މައްސަލަ ވަނީ އޭރު ފުލުހުން ނުބަލަން ނިންމައިފަ އެވެ،" ހައިލަމް ވިދާޅުވި އެވެ.\nހައިލަމް ވިދާޅުވި ގޮތުގައި ޔާމީންގެ މައްސަލައާ ގުޅިގެން ނުފޫޒު ފޯރުވަމުން ދިޔަ ކަން ކްރިމިނަލް ކޯޓާ މިހާރު ހިންގެވުމާ ހަވާލުވެ ހުންނެވި ގާޒީ އަށް ވަރަށް ރަނގަޅަށް އެނގިވަޑައިގަންނަވާނެ އެވެ.\nއޭނާ ވިދާޅުވީ ފަނޑިޔާރަކު ބަލަމުންދާ މައްސަލައެއްގައި ކުރާނެ ހުކުމް ސަރުކާރުގެ އޮފިޝަލުންނަށް އެނގޭކަށް ނުޖެހޭ ކަމަށެވެ. އެއީ ކިތަންމެ މަތީ މަގާމެއްގައި ހުރި ފަރާތެއް ކަަމަށް ވިޔަސް އެކަން އެނގެން ނުޖެހޭނެ ކަން ހައިލަމްގެ ބަޔާނުގައި ވިދާޅުވި އެވެ.\nހައިލަމް ވަނީ ޖޭއެސްސީން އޭނާގެ މައްސަލަ ބަލަން ނިންމައި ފިޔަވަޅު އަޅަން ނިންމި މައްސަލައިގައި ވެސް ރައްދު ދެއްވައިފަ އެވެ. ހައިލަމް ޖޭއެސްސީ އަށް ހާޒިރުވާން އެންގުމުން އޭނާ ވަޑައިގެންފައެއް ނުވެ އެވެ.\nއޭނާ ވިދާޅުވީ ސަރުކާރުގެ ވަޒީރުންގެ ތެރޭގައި، ކުރީގެ މަޖިލިސް މެމްބަރުންނާއި މިހާރުގެ މަޖިލީސް މެމްބަރުންގެ އަތުން ފައިސާ ނެގުން ދީނީ ގޮތުންނާއި ގާނޫނީ ގޮތުން ހައްގު ފަރާތްތަކެއް އެބަތިބި ކަމަށެވެ. ސަރުކާރުގެ މަގާމެއްގައި ހުރި ކޮންމެ ފަރާތެއްގެ ބޭންކް އެކައުންޓް ބަލައިފި ނަމަ ވެސް އެ މީހެއްގެ ގާތް މީހެއްގެ ފަރާތުން ފައިސާ ލިބިފައިވާ ކަން ފެންނަން ހުންނާނެ ކަމަށް ވިދާޅުވި އެވެ.\n"ވަކި ފަރާތެއް ޖަލަށް ލާނެ ކަމުގެ ކަށަވަރުކަން ނުލިބިގެން ފަނޑިޔާރަކު ފަހާދުވަން ވާނީ ވެސް ޖުޑީޝަލް ސާވިސް ކޮމިޝަންގެ މުއައްސަސާގެ ހުރުމަތުން ކޮންމެވެސް މިންވަރެއް ނަމަވެސް ބާކީ އޮންނާނެ ގޮތަކަށް ވިސްްނާލައްވާފައި ނޫންތޯ އެވެ،" ބަޔާން ނިންމާލައްވަމުން ހައިލަމް ވިދާޅުވި އެވެ.\nއިތުރު ލިޔުންތައް ސަރުކާރު ކްރިމިނަލް ކޯޓް ޖުޑީޝަލް ސާވިސް ކޮމިޝަން ރައީސް އަބްދުﷲ ޔާމީން ގާޒީ އަހުމަދު ހައިލަމް


vnews - Maseeh ge ithubaaru neiy kamuge massalaigai javaabu dhaaree vaan vaguthu dheyne goiy kanda alhanee\nމަސީހުގެ އިތުބާރު ނެތް ކަމުގެ މައްސަލާގައި ޖަވާބުދާރީވާން ވަގުތު ދޭނެ ގޮތް ކަނޑައަޅަނީ\nރައްޔިތުންގެ މަޖިލީހުގެ ރައީސް އަބްދުﷲ މަސީހް ރިޔާސަތު ބަލަހައްޓަވަނީ -- ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ މައްސަލާގައި ޖަވާބުދާރީވާން މަސީހަށާއި މައްސަލައަށް ބަހުސްކުރަން މެންބަރުންނަށް ވަގުތު ލިބޭނެ ގޮތް ކަނޑައެޅުމަށް ބުރާސްފަތި ދުވަހު މަޖިލީހުގެ އާންމު ކޮމިޓީގެ ބައްދަލުވުމެއް ބާއްވަން ނިންމައިފި އެވެ.\nއާންމު ކޮމިޓީން ބާއްވަން ނިންމާފައިވަނީ އެ ދުވަހު މެންދުރުފަހު 2:00 ޖަހާއިރު މަޖިލިސް ކުރާ ގޭގަ އެވެ.\nމަޖިލީހުގެ ރައީސްގެ އިތުބާރު ނެތް ކަމުގެ މައްސަލާގައި މަސީހަށާއި މެންބަރުންނަށް ވަގުތު ދޭނެ ގޮތް ކަނޑައެޅުމަށް އާންމު ކޮމިޓީގެ ބައްދަލުވުމެއް ބާއްވަން ތައްޔާރުވި ނަމަވެސް މަޖިލީހުގެ ރައީސްގެ އިތުބާރު ނެތް ކަމުގެ މައްސަލަ އޮންނާނެ ވަކި ދުވަހެއް އަދިވެސް މަޖިލިސް އިދާރާއިން މެންބަރުންނަށް ސާފުކޮށްދެއްވާފައެއް ނުވެ އެވެ.\nމަޖިލީހުގެ ގަވައިދުގައިވާ ގޮތުން މިމައްސަލާގައި މިމަހުގެ 24 ވަނަ ދުވަހު ޖަލްސާއެއް ބާއްވާ ވޯޓަށް އަހަންވާނެ އެވެ. ނަމަވެސް މަޖިލީހުގެ އިދާރާއިން މެންބަރުންނަށް މިޖަލްސާ ބާއްވާނެ ސީދާ ދުވަހެއް ސާފުކޮށްދީފައި ނުވާތީ މެންބަރުން ގެންދަނީ ކަންބޮޑުވުން ފާޅުކުރަމުންނެވެ.\nމަސީހުގެ އިތުބާރު ނެތް ކަމުގެ މައްސަލަ 45 މެންބަރުންގެ ސޮޔާ އެކު މަޖިލީހަށް ހުށަހެޅީ މިމަހުގެ ތިންވަނަ ދުވަހު އެވެ.\nމިމައްސަލައިގެ ލިޔުމުގައި އޭރު ޕީޕީއެމްގެ މެންބަރުންގެ ގޮތުގައި ތިއްބެވި 10 ބޭފުޅަކު ސޮއި ކުރައްވާފައިވެ އެވެ. ނަމަވެސް މިހާރު އޭގެ ތެރެއިން އެންމެ މެންބަރެއް ފިޔަވާ އެހެން ހުރިހާ މެންބަރުން ވަނީ ޕީޕީއެމުން ވަކިވެޑައިގެންފަ އެވެ. އެކަމަކު ޕީޕީއެމުން ގެންދަނީ އެ މެންބަރުން ޕީޕީއެމުން އަދި ވަކިނުކުރާ ކަމަށް ބުނެ ތަފާތު ވާހަކަތައް ދައްކަމުންނެވެ.


Messi ge hatrick aa eku Argentina ah furihama molheh | Mihaaru\n30 މެއި 2018 - 10:08 24 comments\nމިއީ މާޗް މަހު ސްޕެއިން އަތުން 6-1 އިން ވި ބޮޑު ބައްޔަށް ފަހު އާޖެންޓީނާ ކުޅުނު ފުރަތަމަ މެޗެވެ. ޕީއެސްޖީގެ އުއްމީދީ މިޑްފީލްޑަރު ޖިއޮވާނީ ލޮ ސެލްސޯ އަށް ފުރަތަމަ އެގާރައިން ފުރުސަތު ދިން ރޭގެ މެޗުގައި އާޖެންޓީނާގެ ފުރަތަމަ ލަނޑު ލިއޮނަލް މެސީ ޖެހީ ލިބުނު ޕެނަލްޓީ އަކުންނެވެ. މިއީ ލޮ ސެލްސޯ އަށް ހައިޓީ ކުޅުންތެރިއަކު ކުރި ފައުލަކަށް ދިން ޕެނަލްޓީ އެކެވެ.\nދެ ވަނަ ހާފުގައި އިތުރު ދެ ލަނޑު ޖަހައި މެސީ އޭނާގެ ހެޓްރިކް ފުރިހަމަ ކުރިއިރު، އަނެއް ގޯލު ޖެހީ މެސީ ދިން ބޯޅަ އަކުން ސާޖިއޯ އަގުއޭރޯ އެވެ. މި ސީޒަންގައި މެންޗެސްޓާ ސިޓީ ފަހުން ކުޅުނު މެޗުތަކުގައި އަނިޔާގެ ސަބަބުން އަގުއޭރޯ ނުފެނުނު ނަމަވެސް ރޭ އެނބުރި އައިސް އޭނާ ރަނގަޅު ކުޅުމެއް ދެއްކި އެވެ.\nމެޗަށް ފަހު އާޖެންޓީނާގެ ކޯޗު ޖޯޖް ސަމްޕައޮލީ ބުނީ މިއީ އޭނާ ބޭނުންވި ހުރިހާ ކަމެއް ފުރިހަމަ މެޗެއް ކަމަށެވެ.\n"ވަކިވަކި ކުޅުންތެރިންގެ ފަރާތުން އަހަރެން އުއްމީދުކުރި ހުރިހާ ކަމެއް މި މެޗުގައި ފެނިގެންދިޔަ. އަހަރެމެންގެ ކެޕްޓަން (މެސީ) ހެޓްރިކެއް ހެދި. ދެން ގޯލްކީޕަރު ވެސް ރަނގަޅު ކުޅުމެއް ދެއްކި. މިއީ ހުރިހާ ގޮތަކުން ވެސް ފުރިހަމަ މޮޅެއް،" ސަމްޕައޮލީ ބުންޏެވެ.\nރޭގެ މެޗަކީ އާޖެންޓީނާގެ ތަޖުރިބާކާރު ކުޅުންތެރިޔާ ހަވިއޭ މަޝެރާނޯ އެ ޓީމަށް ކުޅެދިން 143 ވަނަ މެޗެވެ. އެއާ އެކު އޭނާ ވަނީ އެ ޓީމަށް އެންމެ ގިނަ މެޗު ކުޅެދީގެން ހަވިއޭ ޒެނެޓީ ހަދާފައިވާ ރެކޯޑާ ހަމަކޮށްފަ އެވެ.\nއާޖެންޓީނާ ދެން ކުޅޭ މެޗުގައި އަންނަ މަހު ނުވަ ވަނަ ދުވަހު ނުކުންނާނީ އިޒްރޭލާ ދެކޮޅަށެވެ.


Girls to Code program nimmalaifi\nޕްރޮގުރާމް ނިމުމުގެ ރަސްމިއްޔާތުގެ ތެރެއިން-- ފޮޓޯ: ދިރާގު\n"ގާލްސް ޓު ކޯޑް" ޕްރޮގުރާމް ނިންމާލައިފި\nދިރާގާއި ވިމެން އިން ޓެކް މޯލްޑިވްސް ގުޅިގެން ސެޕްޓެމްބަރު 2019 އިން ފެށިގެން ފުވައްމުލަކުގައި ހިންގަމުން ދިޔަ "ގާލްސް ޓު ކޯޑް" ޕްރޮގްރާމް މިދިޔަ ހުކުރު ދުވަހު ނިންމާލައިފި އެވެ.\nނިންމުމުގެ ހަފްލާ ޝަރަފުވެރިކޮށްދެއްވީ ފުވައްމުލައް ސިޓީގެ މޭޔާ އަބްދުﷲ ފަލާހް ޝަރީފް އެވެ. އެ ޕްރޮގްރާމް ނިންމުމުގެ ގޮތުން މިއަދު ބޭއްވި ހަފްލާގައި ކޯސް ފުރިހަމަ ކުރި ހުރިހާ ދަރިވަރުންނަށް ސެޓްފިކެޓް ދިނުން ކުރިއަށް ދިޔައެވެ.\nއޭގެ އިތުރުން ކޯހުގެ ބައެއްގެ ގޮތުގައި ދަރިވަރުން ތައްޔާރު ކުރި ވެބްސައިޓުތަކުގެ ތެރެއިން އެންމެ މޮޅު ތިން ވެބްސައިޓް ފާހަގަކޮށް، ދަރިވަރުންނަށް ހިތްވަރުދީ އިނާމާއި ސެކްޓްފިކެޓް ދެވުނެވެ.\nއެ ޕްރޮގްރާމަކީ އަންހެން ކުދިންނަށް ކޯޑްކުރަން ދަސްކޮށް ދިނުމާއި އަންހެން ކުދިންގެ މެދުގައި ޓެކްނޮލޮޖީ ދާއިރާއަށް ޝައުގުވެރިކަން އިތުރުކުރުމުގެ މަގުސަދުގައި ހިންގި ޕްރޮގްރާމެކެވެ.\nއެ ޕްރޮގްރާމްގައި އެޗްޓީއެމްއެލް، ސީއެސްއެސް އަދި ޖާވާސްކްރިޕްޓް ބޭނުންކޮށްގެން ވެބްސައިޓް ފަރުމާކޮށް ޑިވެލޮޕްކުރަން ދަސްކޮށްދެވުނެވެ. އަދި ސޮފްޓްވެއާ ޑިވެލޮޕްމަންޓް ޕްރޮޖެކްޓެއް ފެށިގެން ނިމުމާއި ހަމައަށް ކުރަން ޖެހޭ އެކި އެކި ކަންތައްތަކަށް ދަރިވަރުން އަހުލުވެރި ކުރުމަށާއި އަދި އެ ޕްރޮގްރާމްގެ ބައެއްގެ ގޮތުގައި ތައްޔާރު ކުރަން ޖެހޭ ވެބްސައިޓް ތައްޔާރު ކުރުމަށް އެހީތެރިވުމަށް ވިމެން އިން ޓެކްގެ ފަރާތުން މިޑް ރިވިއު ވޯކްޝޮޕެއް ކުރިއަށް ގެންދެވުނެވެ.\nފުވައްމުލަކު ސިޓީގެ އިންސްޓިޓިއުޓް އޮފް ލޮޖިސްޓިކްސް އެންޑް ޓެކްނޮލޮޖީގައި ހިންގުނު އެ ޕްރޮގްރާމު ޖުމްލަ 16 ދަރިވަރުން ފުރިހަމަ ކުރިއެވެ. މި ޕްރޮގްރާމްގެ ބައިވެރިވީ 14 އަހަރާއި 20 އަހަރުގެ އުމުރުފުރައިގެ ކޯޑިން އަށް މުޅިން އާ ކުދިންނެވެ.\nވިމެން އިން ޓެކް މޯލްޑިވްސް އިން މައުލޫމާތު ދިން ގޮތުގައި ދަރިވަރުން ތައްޔާރުކޮށްފައިވާ ވެބްސައިޓްތަކުގެ ފެންވަރު ވަރަށް ރަނގަޅެވެ. އަދި ޕްރޮގްރާމްގައި ބައިވެރިވި ދަރިވަރުންގެ ހުނަރާއި އެކުދިން ކޯޑިން އަށް ހުރި ޝައުގު ހާމަވެގެން ހިނގައްޖެ ކަމަށް ވެސް މައުލޫމާތު ދިނެވެ.\nދިރާގު ގެ ފަރާތުން މައުލޫމާތު ދިން ގޮތުގައި ޓެކްނޮލިޖީ ދާއިރާގައި ޒުވާން އަންހެން ކުދިން ބާރުވެރިކުރުވާ ޓެކްނޮލޮޖީގެ ދާއިރާއަށް ޝައުގު ވެރިކަން އިތުރު ކުރުމަކީ ދިރާގު ގެ ސީއެސްއާރު ޕްރޮގްރާމްގައި އިތުރު ހާއްސަ އަހައްމިޔަތުކަމެއް ދޭން ބޭނުންވާ ދާއިރާއެކެވެ.\nއަންހެން ކުދިން ޓެކްނޮލޮޖީ ދާއިރާގައި ކިޔަވައި، ހުނަރު ތަރައްޤީކޮށް ދާއިރާގައި ދެމިތިބުމުގެ ނިސްބަތް އިތުރުކޮށް އެ ދާއިރާއަށް އަންހެން ކުދިން ތައާރަފު ކުރުން ވަރަށް މުހިންމެވެ.\nއެ ޕްރޮގްރާމްގެ ނަތީޖާއަށް ބެލުމަށްފަހު، ސީރީސްގެ އެހެން ޕްރޮގްރާމްތައް ފުވައްމުލަކުގެ އިތުރުން ރާއްޖޭގެ އެހެން ސަރަހައްދުތަކުގައި ވެސް ހިންގުމަށް ދިރާގައި ވިމެން އިން ޓެކް އިން ގަސްތުކުރެއެވެ.